תקנות בית הדין לעבודה (סדרי דין בבתי הדין לעבודה) (חרבות ברזל) (הוראת שעה)

{{ח:התחלה}}
{{ח:כותרת|תקנות בית הדין לעבודה (סדרי דין בבתי הדין לעבודה) (חרבות ברזל) (הוראת שעה), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 648|תקנות בית הדין לעבודה (הוראה שעה – חרבות ברזל) (סדרי דין בבתי הדין לעבודה)|https://olaw.org.il/takanot/takanot-10930.pdf}}, {{ח:תיבה|1190|תיקון|https://olaw.org.il/takanot/takanot-11037.pdf}}, {{ח:תיבה|1577|תיקון מס׳ 2|https://olaw.org.il/takanot/takanot-11127.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק בית הדין לעבודה#סעיף 43|סעיף 43(ב)}} {{ח:חיצוני|חוק בית הדין לעבודה|לחוק בית הדין לעבודה, התשכ״ט–1969}}, ושאר הסמכויות הנתונות לי לפי כל דין, ולאחר התייעצות עם שר העבודה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית הדין לעבודה“ – בית דין אזורי לעבודה ובית דין ארצי לעבודה;
{{ח:ת|סוג=הגדרה}} ”ההכרזה על מצב מיוחד בעורף“ – ההכרזה על מצב מיוחד בעורף מיום כ״ב בתשרי התשפ״ד (7 באוקטובר 2023);
{{ח:ת|סוג=הגדרה}} ”חוק התגמולים“ – {{ח:חיצוני|חוק תגמולים לבני משפחה של חטופים ונעדרים בפעולת איבה|חוק תגמולים לבני משפחה של חטופים ונעדרים בפעולת איבה, התשפ״ד–2023}};
{{ח:ת|סוג=הגדרה}} ”חטוף או נעדר“ – מי שנקבע שהוא חטוף או נעדר לפי {{ח:חיצוני|חוק תגמולים לבני משפחה של חטופים ונעדרים בפעולת איבה#סעיף 3|סעיף 3 לחוק התגמולים}} כתוצאה מפעולות האיבה או פעולות המלחמה;
{{ח:ת|סוג=הגדרה}} ”פעולות האיבה או פעולות המלחמה“ – פעולות האיבה או פעולות המלחמה שאירעו בתקופה שמיום ההכרזה על מצב מיוחד בעורף עד תום תקופת תוקפה של ההכרזה האמורה או עד תום הפעולות הצבאיות המשמעותיות, לפי המאוחר;
{{ח:ת|סוג=הגדרה}} ”פעולות צבאיות משמעותיות“ – הפעולות הצבאיות המשמעותיות שעליהן החליטה ועדת השרים לענייני ביטחון לאומי לפי {{ח:חיצוני|חוק-יסוד: הממשלה#סעיף 40|סעיף 40 לחוק־יסוד: הממשלה}}, והודיעה לגביהן לוועדת החוץ והביטחון של הכנסת ביום כ״ג בתשרי התשפ״ד (8 באוקטובר 2023);
{{ח:ת|סוג=הגדרה}} ”נשיא בית הדין“ – לרבות סגן נשיא או שופט אחר של אותו בית דין לעבודה שהנשיא החליט;
{{ח:ת|סוג=הגדרה}} ”תקנות סדרי דין“ – {{ח:חיצוני|תקנות בית הדין לעבודה (סדרי דין במצב חירום מיוחד)|תקנות בית הדין לעבודה (סדרי דין במצב חירום מיוחד), התשנ״א–1991}}.

{{ח:סעיף|2|הוראות מיוחדות|תיקון: תשפ״ד, תשפ״ד־2}}
{{ח:ת}} בתקופה שעד יום כ׳ באדר א׳ התשפ״ד (29 בפברואר 2024) –
{{ח:תת|(1)}} בבוא בית הדין לעבודה לקבוע דיון בהליך או מועד להגשת מסמך, ישקול את הנסיבות של כלל המעורבים בהליך ודחיפות ההליך, בשים לב למצב המיוחד בעורף;
{{ח:תת|(2)}} לגבי המפורטים להלן לא תבוא התקופה שבה מתקיים בהם האמור להלן במניין הימים לעשיית דבר שבסדרי דין או בנוהג שנקבעו בחיקוק או שקבע בית הדין, וכן לא יתקיימו דיונים:
{{ח:תתת|(א)}} בעל דין בלתי מיוצג או בא כוח שמשרת במילואים מכוח צו לפי {{ח:חיצוני|חוק שירות מילואים|חוק שירות מילואים, התשס״ח–2008}};
{{ח:תתת|(ב)}} בעל דין בלתי מיוצג או בא כוח שהוא חטוף או נעדר;
{{ח:תתת|(ג)}} בעל דין בלתי מיוצג או בא כוח שהוא הורה או בן זוג או בן משפחה אחר של חטוף או נעדר; בפסקת משנה זו –
{{ח:תתת|סוג=הגדרה}} ”בן משפחה אחר“ – כל אחד מאלה:
{{ח:תתתתת|(1)}} ילדו של החטוף או הנעדר;
{{ח:תתתתת|(2)}} אח של החטוף או הנעדר; לעניין זה, ”אח“ – כהגדרתו {{ח:חיצוני|חוק מימון הוצאות למשפחות שבויים, חטופים ונעדרים|בחוק המימון}};
{{ח:תתתתת|(3)}} קרוב משפחה אחר שמשולם לו מענק לפי {{ח:חיצוני|חוק מימון הוצאות למשפחות שבויים, חטופים ונעדרים#סעיף 2א|סעיף 2א(א)(1) לחוק המימון}};
{{ח:תתת|סוג=הגדרה}} ”חוק המימון“ – {{ח:חיצוני|חוק מימון הוצאות למשפחות שבויים, חטופים ונעדרים|חוק מימון הוצאות למשפחות שבויים, חטופים ונעדרים, התשס״ח–2008}};
{{ח:תתת|(ד)}} בעל דין בלתי מיוצג או בא כוח שהיישוב שבו התגורר התפנה כתוצאה מהכרזה על מצב מיוחד בעורף, המנוי {{ח:חיצוני|חוק דחיית מועדים (הוראת שעה – חרבות ברזל) (חוזה, פסק דין או תשלום לרשות)#תוספת|בתוספת לחוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ״ד–2023}}, כל עוד הוא מפונה;
{{ח:תתת|(ה)}} בעל דין בלתי מיוצג שהוא בן משפחה מקרבה ראשונה של אדם שנהרג בפעולות האיבה או פעולות המלחמה;
{{ח:תת|(3)}} על אף האמור בפסקה (2), הפסקה לא תחול אם בעל הדין או בא כוח כאמור בה, ביקש שלא להחיל את הארכת המועדים או ביקש כי יתקיים דיון לגבי עניינו; בהליך שבו יש כמה בעלי דין או באי כוח המנויים בפסקה (2), הפסקה לא תחול רק אם הסכימו לכך כולם;
{{ח:תת|(4)}} בית הדין לעבודה לא ייתן כל החלטה או פסק דין גם אם לא הוגש מסמך שעליו הורה בית הדין לעבודה, או שבעל הדין הבלתי מיוצג או בא כוח לא התייצב להליך או לא פעל לפי הוראה אחרת בדין, אלא אם כן שוכנע כי בעל הדין הבלתי מיוצג או בא כוח שלא פעל כאמור, לא נכלל בקבוצות המפורטות בפסקה (2), וזאת על אף האמור בתקנות סדרי דין אחרות;
{{ח:תת|(5)}} פסקאות (2) עד (4) לא יחולו על העניינים המפורטים {{ח:חיצוני|תקנות בית הדין לעבודה (סדרי דין במצב חירום מיוחד)#סעיף 3|בתקנה 3 לתקנות סדרי דין}};
{{ח:תת|(6)}} על אף האמור בפסקה (2), רשאי נשיא בית הדין לעבודה, מטעמים שיירשמו, לקבוע כי הליך מסוים יידון; החלטה כאמור לא תינתן טרם מתן הזדמנות לשמיעת עמדתו של בעל הדין.

{{ח:סעיף|3|תחילה}}
{{ח:ת}} תחילתן של תקנות אלה ביום י״ח בכסלו התשפ״ד (1 בדצמבר 2023).

{{ח:חתימות|ט״ז בכסלו התשפ״ד (29 בנובמבר 2023)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]